CELEX: 62020TN0340
Language: hu
Date: 2020-06-03 00:00:00
Title: T-340/20. sz. ügy: 2020. június 3-án benyújtott kereset – Galván Fernández-Guillén kontra ESZT

27.7.2020   
            
            
               HU
            
            
               Az Európai Unió Hivatalos Lapja
            
            
               C 247/44
            
         
      2020. június 3-án benyújtott kereset – Galván Fernández-Guillén kontra ESZT
      (T-340/20. sz. ügy)
      (2020/C 247/61)
      Az eljárás nyelve: spanyol
      
         Felek
      
      
         Felperes: José Maria Galván Fernández-Guillén (Madrid, Spanyolország) (képviselők: M. Romero Rey és I. Salama Salama, ügyvédek)
      
         Alperes: Egységes Szanálási Testület (ESZT)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Egységes Szanálási testületnek Banco Popular Español S. A.-ra vonatkozó szanálási intézkedések által érintett részvényesek és hitelezők számára fizetendő kártérítés megítéléséről szóló, 2020. március 17-i SRB/EES/2020/52 határozatát;
               
            
                  —
               
               
                  kötelezze az ESZT-t ezen eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap a magántulajdonhoz való alapvető jog azon okból történő megsértésén alapul, hogy a Banco Popular a szanálás idején pozitív egyenlegű nettó vagyonnal rendelkezett, ami nem igazolja az értékpapíroktól kártérítés nélkül való megfosztást.
               
            
                  2.
               
               
                  A második jogalap a tulajdonjog azon okból történő megsértésén alapul, hogy nem voltak egyértelmű értékelési kritériumai annak, hogy elrendelték a Banco Popular szanálását, mivel visszaható hatállyal alkalmazták a 2018. március 29-i (UE) 2018/344 felhatalmazáson alapuló bizottsági rendeletben (1) jóváhagyott új kritériumokat, amely rendelet csak 2018. március 29-én lépett hatályba, vagyis nyolc hónappal a Banco popular szanálását követően.
               
            
                  3.
               
               
                  A harmadik, arra alapított jogalap, hogy a Deloitte nem volt független a 3. sz. értékelés elvégzése tekintetében, mivel kizárólag a JUR/EES/2020/52 határozatra támaszkodik, tekintettel arra, hogy ugyanez a könyvvizsgáló végezte a 2. sz. ideiglenes értékelést.
               
            
                  4.
               
               
                  A negyedik jogalap a védelemhez való jog megsértésén alapul, mivel az ESZT még mindig visszatart bizonyos információkat, és azzal az indokkal titkolja azokat a Banco Popular részvényesei és hitelezői előtt, hogy azok „közzététele sérthetné az intézmény védelemhez való jogát a folyamatban lévő peres eljárásokban”.
               
            
         (1)  (EU) 2018/344 (.) a 2014/59/EU európai parlamenti és tanácsi irányelvnek a szanálás keretében alkalmazott elbánás különbségének értékelésére szolgáló módszerek kritériumait meghatározó szabályozástechnikai standardok tekintetében történő kiegészítéséről szóló, 2017. november 14-i (EU) 2018/344 felhatalmazáson alapuló bizottsági rendelet (HL 2018, L 67., 3. o.).